## Stillingsinstruks Avdelingsstyrer

Årsmøtet er avdelingens øverste organ og er underlagt årsmøtet i Idrettslaget Express. Styret i avdelingen har det overordnede ansvaret for å følge opp målsettinger, strategier og drift mellom årsmøtene i avdelingen. Styret rapporterer til årsmøtet i avdelingen. Arbeidet i styret skjer i nært samarbeid med avdelingens/idrettslagets ansatte ressurser. Arbeidsoppgaver og funksjoner kan delegeres.

Styret har følgende hovedoppgaver/ansvarsområder:

* Påse at avdelingen drives etter Idrettslagets visjon og verdier
* Følge opp at idrettens og idrettslagets lover og regler følges
* Utarbeidelse av budsjett, regnskapsoppfølging. Kontroll med økonomi og generell drift.
* Budsjett for kommende år utarbeides og presenteres for godkjenning på hovedstyremøte desember.
* Styremøter holdes etter den enkelte avdelings behov, alle styremøter skal protokollføres.
* Avholde årsmøte senest 14 dager før Idrettslagets Årsmøte i henhold til idrettslaget lov.
* Representere Idrettslaget på en positiv måte.

Styret skal bestå av minimum 3 personer, kjønnsfordelingen skal reflektere medlemsmassens kjønnsfordeling. Medlemmene velges på avdelingens årsmøte.

* Styreleder
* Nestleder
* Styremedlem

Styremedlemmene skal dekke følgende oppgaver, ett styremedlem kan ha flere oppgaver dersom det er formålstjenlig, den enkelte avdeling definerer selv hvor mange medlemmer som trengs for å dekke oppgavene:

* Økonomiansvarlig
* Kommunikasjonsansvarlig
* Sportslig ansvarlig
* Dugnadsansvarlig
* Oppstartsansvarlig
* Politiattestansvarlig
* «Fair-Play»ansvarlig

Oppgavene er beskrevet i egne dokument.

Vervene er basert på frivillig innsats og det tilkommer ingen økonomisk godtgjørelse.